“તારા માટે જો આ એટલું અઘરું હોય, કેરિટા, તો વિચાર કર, કે બીજાની શી હાલત થતી હશે? એમણે પણ એ પરિસ્થિતિનો સામનો તો કરવાનો જ છે. તું તારા માટે તો અહીં સગવડ કરી લઈશ, પણ બધા નેગેટિવ લોકોને ક્યુલિઅન નહીં સંઘરી શકે. એમાંના કેટલાકે અહીં પાછા આવવું જ પડશે, કારણ કે એમને ત્યાં કામ નહીં મળે, અને એમની સંભાળ લેનાર કોઈ નહીં હોય. પણ તારા પતિનું અને તારું પોતાનું કુટુંબ, બંને છે. કેરિટા, તારી સારવાર કરનાર લોકોનું એટલું તો ઋણ છે તારા પર, કે તું તારે ઘેર પાછી ફરે, અને તારી સાથે બીજા જે લોકો પાછા ફરી રહ્યા છે એમને માટે તું કંઈક કરે! સામાન્ય દુનિયામાં એમના પુનર્વસન માટે પણ કોઈએ તો રસ્તો શોધવો જ પડશે. તું આ કામ કરવા માટે સક્ષમ છે!”